<classify> KAMISHNA Msaidizi wa Bajeti kutoka Wizara ya Fedha na Mipango, Dk Charles Mwamwaja amesema bado kuna changamoto kubwa kwenye suala la utekelezaji wa bajeti kutokana na kuwa mahitaji ni mengi yasiyowiana na mapato.Amesema ili kuweza kutatua changamoto za utekelezaji wa bajeti ikiwamo la ukusanyaji mapato, ametaka uwepo ushirikishwaji tangu awali katika ngazi zote na kupitia kamati mbalimbali za Bunge.Dk Mwamwaja ameyasema hayo wakati akitoa mada kwenye semina ya kuwajengea uwezo wajumbe wa Kamati ya Bajeti na Kilimo iliyoandaliwa na Shirika la Maendeleo la Umoja wa Mataifa UNDP.Amesema jambo la kushangaza ni kuwa wakati wa uchambuaji bajeti wahusika wanaona ni ya msingi lakini mapato hayaoneshi, jambo ambalo alieleza kuwapo haja ya kufanya kazi ya ziada.Changamoto nyingine ni mapato ya ndani na nje kutopatikana kwa wakati jambo ambalo linaathiri utekelezaji wa bajeti mbalimbali, ikiwa ni pamoja na kuwekeza vya kutosha kwenye sekta binafsi ili tufanikiwe kutekeleza bajeti, amesema.Akizungumzia namna ya kupunguza changamoto hizo, Dk Mwamwaja amesema, kwa sasa inabidi kuwianisha mahitaji ya serikali na mapato na kuwa na mikakati ya kuimarisha upatikanaji wa mapato ya ndani na kupunguza utegemezi.Pia, aliongeza kuwa nchi inatakiwa kuendelea kushirikiana na sekta binafsi nchini katika kujenga uchumi wa kati.Hili linatakiwa kuanza ushirikishwaji wa kamati za Bunge katika ngazi za awali. Ili kama kuna changamoto husani katika ukusanyaji wa mapato ili zitatuliwe mapema.Wakichangia kwenye semina hiyo baadhi ya wabunge ambao ni wajumbe wa kamati walitoa ushauri na maoni mbalimbali kwa wizara hiyo namna ya kukabiliana na changamoto hizo.Mbunge wa Mbeya Vijijini, Oran Njeza CCM alisema kuwa kuna baadhi ya miradi ambayo ikipangwa kwenye bajeti huwa haitekelezwi kwa wakati na kuhoji wizara kuwa huwa wanafanya nini kuhakikisha kuwa miradi hiyo inawekwa kwenye bajeti zijazo.Mpango wa Bajeti kwa muda mrefu sasa kwenye masuala ya Afya na Kilimo inachukua asilimia ndogo sana, nataka kujua bajeti ya serikali inalenga nini na sisi katika utekelezaji hayo maazimio tunayafuata kiasi gani,amehoji.Mbunge wa Bariad Magharibi, Andrew Chenge CCM alishauri wizara hiyo kutafuta mbadala wa kuhakikisha wanapanga vizuri mapato ya ndani ili kuepuka utegemezi na kusisitiza haja ya kitengo cha mipago kufanya tathmini ya kina katika kuweka vipaumbele.Mwenyekiti wa Kamati ya Bajeti, Hawa Ghasia aliitaka wizara hiyo kuja na majibu ya chombo ambacho huwa kinafanya kazi ya kuandaa mipango.  <topic>: KITAIFA 